CELEX: 32019R0148
Language: hr
Date: 2019-01-30 00:00:00
Title: Provedbena uredba Komisije (EU) 2019/148 оd 30. siječnja 2019. o neodobravanju aktivne tvari propanil, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP.)

31.1.2019   
               
               
                  HR
               
               
                  Službeni list Europske unije
               
               
                  L 27/18
               
            
         PROVEDBENA UREDBA KOMISIJE (EU) 2019/148
         оd 30. siječnja 2019.
         o neodobravanju aktivne tvari propanil, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
         budući da:
         
                     (1)
                  
                  
                     U skladu s člankom 7. stavkom 1. Uredbe (EZ) br. 1107/2009 Italija je 28. prosinca 2015. od trgovačkog društva UPL Europe Ltd primila zahtjev za odobrenje aktivne tvari propanil.
                  
               
                     (2)
                  
                  
                     U skladu s člankom 9. stavkom 3. te uredbe država članica izvjestiteljica 29. veljače 2016. obavijestila je podnositelja zahtjeva, ostale države članice, Komisiju i Europsku agenciju za sigurnost hrane („Agencija”) o prihvatljivosti zahtjeva.
                  
               
                     (3)
                  
                  
                     Za tu su aktivnu tvar procijenjeni učinci na zdravlje ljudi i životinja te na okoliš u skladu s Uredbom (EZ) br. 1107/2009, za uporabe koje je predložio podnositelj zahtjeva. Država članica izvjestiteljica 14. srpnja 2017. dostavila je Komisiji i Agenciji nacrt izvještaja o procjeni.
                  
               
                     (4)
                  
                  
                     Nacrt izvještaja o procjeni pregledale su države članice i Agencija. Agencija je 6. rujna 2018. Komisiji dostavila svoj zaključak o procjeni rizika od pesticida koji sadržavaju aktivnu tvar propanil (2).
                  
               
                     (5)
                  
                  
                     Dopisom od 14. rujna 2018. UPL Europe Ltd povukao je svoj zahtjev za odobrenje propanila.
                  
               
                     (6)
                  
                  
                     S obzirom na povlačenje zahtjeva, propanil ne bi trebalo odobriti.
                  
               
                     (7)
                  
                  
                     Ovom se Uredbom ne dovodi u pitanje ponovno podnošenje zahtjeva za propanil u skladu s člankom 7. Uredbe (EZ) br. 1107/2009.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Neodobravanje aktivne tvari
            Aktivna tvar propanil nije odobrena.
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 309, 24.11.2009., str. 1.
         
         
            (2)  EFSA Journal 2018.; 16(12):5418, 27 str. https://doi.org/10.2903/j.efsa.2018.5418, Zaključak o stručnom pregledu procjene rizika od pesticida koji sadržavaju aktivnu tvar propanil.